Diari Oficial de la Generalitat Valenciana


Sumari del DOGV 4756, del 19-05-2004 (2004/4666)

ACORD de 5 de febrer de 2004, de la Comissió Territorial d'Urbanisme, que fa referència a la Modificació puntual núm. 22 del Pla General de Cocentaina.
-------------------------------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4666


Data del document
:   05-02-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Cocentaina
    * pla d'urbanisme

ACORD de 5 de febrer de 2004, de la Comissió Territorial d'Urbanisme, que fa referència a la Modificació puntual núm. 22 del Pla General de Cocentaina. [2004/X4666]
  
Vist l'expedient de referència i basant-se en els següents antecedents i consideracions:
  
Antecedents de fet
  
Primer. L'Ajuntament, en sessió plenària del 18 de febrer de 2003 va acordar la seua exposició pública, de la qual es va informar mitjançant anuncis en el Diari Oficial de la Generalitat Valenciana de 17 de març de 2003 i en el diari Información de 25 de febrer de 2003; no es van presentar al·legacions i es va aprovar provisionalment el 28 d'abril de 2003.
  
Segon. La documentació està formada per memòria informativa i justificativa, plànols d'informació i ordenació i estudi d'impacte ambiental.
  
Tercer. L'objecte del present expedient és el canvi de classificació d'una àrea de 5.780'69 m² de sòl no urbanitzable, a sòl urbà, i es varia així mateix el traçat d'un vial a la mateixa àrea. Del total de sòl que s'incorpora a urbà, 3.295'06 m² es destina a sòl lucratiu i 2.477'74 m² a sòl dotacional públic.
  
La modificació es justifica en la necessitat d'ampliar la parcel·la d'una indústria existent.
  
La proposta justifica el compliment dels articles 55.3 i 30.2 de la Llei reguladora de l'activitat urbanística (en endavant LRAU) i 17 de l'annex de Reglament de Planejament de la Comunitat Valenciana (RPCV), sobre manteniment d'estàndards dotacionals i mesures compensatòries.
  
Quart. Durant la tramitació de l'expedient s'han formulat consultes o formalitzat acords, en particular amb les administracions les competències i béns demanials de les quals puguen resultar afectades, constant en l'expedient el següent:
  
Conselleria de Territori i Habitatge, el director general de Gestió del Medi Natural, el 18 de juliol de 2003, ha dictat Declaració d'Impacte Ambiental acceptable.
  
Conselleria de Medi Ambient, hui de Territori i Habitatge, del cap de servei de Parcs Naturals, informe de 13 de novembre de 2002 en el qual s'indica que la reclassificació proposada és compatible amb la normativa del PORN de la serra de Mariola, i informe addicional favorable, amb data d'entrada 4 de febrer de 2003, del Servei de Parcs Naturals de la Direcció General de Planificació i Ordenació Territorial de la Conselleria de Territori i Habitatge, en el qual es conclou:
  
?...Segons la documentació disponible, l'àrea afectada per la modificació és reduïda i s'ubica en una zona amb un elevat grau d'edificació consolidada, la qual cosa repercuteix en un baix valor per a l'ús agrícola tradicional. Cal concloure per tant que considerem que la modificació proposada no suposa una afecció negativa significativa als valors naturals i paisatgísticos del parc natural, ni a l'activitat agrària en la dita zona.
  
És per això, a l'efecte del que estableix el PORN del Parc Natural de la Serra Mariola, s'informa favorablement, en els termes previstos en el present informe, la modificació sol·licitada, ja que aquesta no suposa una incidència negativa en els valors protegits pel parc natural?.
  
Conselleria de Cultura, Educació i Esport, informe favorable de 3 de juny de 2003.
  
Consideracions tecnicojurídiques
  
Primera. La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, reguladora de l'activitat urbanística i l'article 174 del RPCV, aprovat per Decret 201/1998, de 15 de desembre de 1998, del Govern Valencià.
  
Segona. La documentació està completa a l'efecte del compliment de l'article 27 de la LRAU i 45 i següents del seu reglament de planejament i és suficient per a analitzar l'objecte de la modificació.
  
Tercera. Cocentaina té el sòl no urbanitzable suspés per acord de la Comissió Territorial d'Urbanisme de 5 de febrer de 2002 d'aprovació definitiva de l'expedient d'homologació global, i és la suspensió conseqüència de les observacions manifestades pels representants de la llavors Conselleria de Medi Ambient.
  
Atés que el present expedient conté Declaració d'Impacte Ambiental acceptable sense condicionants i informe favorable del Servei de Parcs Naturals no pareix que existisca inconvenient mediambiental al contingut d'aquest. Per tant, la modificació proposada pot considerar-se correcta des del punt de vista de les exigències de la política urbanística i territorial de la Generalitat, d'acord amb l'article 40 de la LRAU.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme
  
ACORDA
  
Primer
  
Aprovar definitivament la modificació puntual núm. 22 del Pla general de Cocentaina.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a efectes de la seua immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que s'hi puga exercir qualsevol altre recurs o acció que estime oportú.
  
Alacant, 5 de febrer de 2004.- La secretària de la Comissió Territorial d'Urbanisme: Rosario Berjón Ayuso.